**Diego Javier Llorente Ríos** (s. 16. elokuuta 1993 Madrid, Espanja) on espanjalainen jalkapalloilija. Hän edustaa italialaista AS Romaa lainasopimuksella englantilaisesta Leeds Unitedista, ja on pelipaikaltaan keskuspuolustaja.

Seurajoukkueura
---------------

Llorente liittyi Real Madridin nuorisoakatemiaan vuonna 2002. Hän teki ensiesiintymisensä seuran reservijoukkueessa 24. maaliskuuta 2013 ottelussa Córdobaa vastaan, kun hän korvasi vaihdosta tullessaan loukkaantuneen Iván Gonzálezin.

Edustusjoukkueessa Llorente pelasi ensimmäistä kertaa 1. kesäkuuta 2013 kauden päätöskierroksella Osasunaa vastaan. Toisen liigaottelunsa Realin paidassa hän pelasi seuraavalla kaudella.

Kaudeksi 2015–2016 Llorente lainattiin Rayo Vallecanoon, jossa hän pelasi 33 Primera Divisiónin ottelua ja teki kaksi maalia. Seuraavan kauden hän oli lainalla Málagassa, jossa viimeisteli 25 liigaottelussa kaksi maalia.

Llorente siirtyi Real Sociedadiin 11 miljoonalla eurolla kesällä 2017. Hän pelasi Sociedadissa syyskuuhun 2020 mennessä 77 Espanjan pääsarjaottelua ja viimeisteli neljä maalia. Eurooppa-liigan kuudessa ottelussa hän onnistui maalinteossa kolmesti. Syyskuussa 2020 hän siirtyi Englannin Valioliigassa pelanneeseen Leedsiin 20 miljoonalla eurolla. Ensimmäisten kahden ja puolen vuoden aikana hän pelasi 51 valioliigaottelua ja teki neljä maalia. Tammikuussa 2023 hän siirtyi puolentoista vuoden mittaisella lainasopimuksella Serie A:n AS Romaan.

Maajoukkueura
-------------

Llorente pelasi kolmessa ottelussa alle 20-vuotiaiden MM-kilpailuissa 2013. Ensimmäisen ottelunsa Espanjan jalkapallomaajoukkueessa hän pelasi maaottelussa Bosnia ja Hertsegovinaa vastaan toukokuussa 2016. Hän kuului Espanjan joukkueeseen vuonna 2021 järjestetyissä EM-kilpailuissa, muttei päässyt pelaamaan turnauksessa. Hän on pelannut kaikkiaan kymmenen maaottelua, joista yksi on ollut MM-karsintaottelu ja kolme EM-karsintaotteluita.

Lähteet
-------

1. ↑  Jesé y Morata destrozan con susdobletes al Córdoba *MARCA*. Viitattu 13.1.2015. (espanjaksi)
2. ↑  Benzema beauty helps Mourinho bow out as Blancos boss with a win Goal. Viitattu 13.1.2015. (englanniksi)
3. 1 2 3 4  Diego Llorente Transfermarkt-sivustolla (englanniksi)
4. ↑  Diego Llorente nuevo jugador del Rayo  14.7.2015. Rayo Vallecano.  Arkistoitu 24.9.2015. Viitattu 21.7.2015. (espanjaksi)

Aiheesta muualla
----------------

* Diego Llorenten tilastot BDFutbol-sivustolla (englanniksi)

  

Leeds United – Englannin mestaruussarja
1 Meslier |
2 Ayling |
3 Firpo |
4 Ampadu |
5 Cresswell |
6 Cooper |
7 Piroe |
8 Kamara |
9 Bamford |
10 Summerville |
12 Anthony |
13 Klaesson |
14 Rodon |
15 Dallas |
17 Shackleton |
18 Gyabi |
20 James |
21 Struijk |
22 Gray |
24 Rutter |
25 Byram |
26 Bate |
27 Poveda |
28 Darlow |
29 Gnonto |
30 Gelhardt |
33 Hjelde |
39 Spence |
44 Gruev |
49 Joseph |
Manageri Farke

Espanjan joukkue – Jalkapallon EM-kilpailut 2020
1 De Gea |
2 Azpilicueta |
3 D. Llorente |
4 P. Torres |
5 Busquets |
6 M. Llorente |
7 Morata |
8 Koke |
9 Gerard |
10 Thiago |
11 F. Torres |
12 García |
13 Sánchez |
14 Gayà |
16 Rodri |
17 Fabián |
18 Alba |
19 Olmo |
20 Traoré |
21 Oyarzabal |
22 Sarabia |
23 Simón |
24 Laporte |
26 Pedri |
Valmentaja Luis Enrique